khistorydata/jeongjo-sjw-relations huggingface dataset:
정조 14년
尹行任以兵曹言啓曰今七月二十八日大駕詣宗廟展謁詣景慕宮展拜時何營軍兵隨駕何營軍兵留陣而禁軍及馬步軍幾番幾哨磨鍊乎敢稟傳曰禁軍三番隨駕步軍十哨馬軍三哨爲先後廂禁衛營留陣可也
정조 14년
尹行任以備邊司言啓曰頃因戶曹判書鄭民始所啓北道內寺奴婢宣頭案修正時所費參量除減之意問于本道狀聞稟處他道一體關問事命下矣卽見慶尙監司李祖源狀啓則以爲慶州等十六邑奴婢修案時每口五錢式依節目收捧而雜費較諸所收反有不足之數故自官庫添補需用晉州等二十一邑奴婢口數自來鮮少修案所費不甚大段元無分錢收斂之事就中減數今無可論其餘諸邑各有指劃別無收斂之弊玆以據實馳啓請令廟堂稟處矣關北則內奴數多故口錢自有餘裕本道則內奴數少故口錢反或不足紙地書價等雜費有不可强令削減依節目仍置之意分付何如傳曰允奴婢案付者之年不知爲幾百幾十歲而白地勒徵之類使之以其道內比摠裒益之然猶不能相當者意謂卽爲狀聞成命已久尙無一言北道外自本司各別申飭可也
정조 14년
尹行任以備邊司言啓曰後市復設事擧條批旨後市事自年前撤罷之時予果不知設施之規度與顚末特以燕行幹管譯舌爲主人旣云罷之爲益於譯舌云爾則灣弊猶屬第二件此一也我國山澤之利都走於鴨江以西柵門以內使國中民生日用之需至於艱乏者甚非謀國之術此二也如是之故伊時擧條批答中象譯不罷則後市宜罷一國之受弊何如一府之受損爲敎者朝家本意只欲觀大體而言今聞卿奏事勢旣如此則銷刻何難而須知設施之文跡然後可決仍罷之當否問于本司旣無文跡云待搜得經覽後當有處分而副譯張濂旣請後市之更設故使之招問矣聞其所對甚不分明更令有司堂上以後市未罷之前近年冒稅之準數出來與否更設後稅額之當無一分欠縮與否詳細査問草記可也事命下矣公稅帽出來數爻限十年溯考則元定一千隻無一準出之年而就其中撤後市前後較其最多最少之年折衷其數則戊申以後卽撤後市之後也丁未以前卽撤後市之前也癸卯戊申年出帽之數最多而戊申比癸卯則所減爲三百十八隻零壬寅己酉之數最少而壬寅比己酉則所減爲七隻零戊申之於癸卯所減雖曰懸絶撤市前後年數多少又旣逈異則撤市後頓減之說姑未知其的然矣副譯張濂處更以傳敎內辭意査問則以爲帽隻賣買專在皮物而皮物之入專在後市大抵皮物物主本非巨商故柵內賣買則爲日少而取利多北京賣買則爲日久而取利少此所以撤後市之後則皮物不期減而自減皮物減則帽隻不期減而自減近年所出之多少雖無懸絶於撤市前後漸次減數亦其自然之勢也今雖更設後市戊申以前所出之帽不能一準其數則更設之後安敢保其準數而一年四五十隻必當加出稅額之增當與所出之帽而隨以增加云矣反覆査問終不以帽隻之準出稅錢之準額爲對渠於昨日招問之下初旣輕先爲說今於特敎査問之時又不的指以告誠極痛駭姑俟處分至於各年別行所出帽及各年未推帽之次次追出者若爲竝擧則極爲錯雜故只以每年皇曆及節使行所出數爻別爲書入之意敢啓傳曰渠以幺麽譯舌敢於因特敎査問之下再昨所對則初曰罷市後稅錢從以大縮更曰復設則稅額幾可相當昨日所告則以爲罷市前旣未準數更設後安保其準數云者兩日之間其說判異渠之所爲萬萬痛惡如渠蟣蝨之賤焉敢如是無嚴乎本事仍罷當否固不關於渠言國綱所在不可不重治而赦令纔過張濂令該院爲先刊去譯案可也
정조 14년
尹行任以備邊司言啓曰卽見平安監司沈頤之狀啓則以爲平壤城城操當爲依例擧行而諸道水陸操旣有停止之命城操似不宜異同而詰戎體重不敢擅便事請令廟堂稟處南兵使李仁秀狀啓則以爲今秋南各營及長津獨鎭軍兵習操不行操三甲左右營所管邑鎭堡官鎭門聚點依例擧行事請令廟堂稟旨分付矣西北兩道習操頃因平安兵使李得濟北兵使李潤慶狀啓已以姑停之意草記蒙允矣平壤城操南關秋操宜無異同一體停止三甲官鎭門聚點亦爲置之事分付道帥臣何如傳曰允
정조 14년
領敦寧洪樂性箚曰伏以卽伏見傳敎下者有明日廟宮展謁之命矣念臣旣忝保護之職宜趨景從之列而第狗馬賤疾轉益癃痼雖欲竭蹶進參其勢末由伏不勝惶隕之至莫重藥院之班緣臣而不得備員私心悚蹙固無可言國體苟簡尤當如何哉伏乞聖明亟遞臣內局之任俾班儀無闕賤分少安焉取進止答曰省箚具悉卿懇念卿鞍馬之勞以卿守宮分提擧勿令差出卿其安心勿辭待朝入來仍傳曰此批答遣史官傳諭
정조 14년
庚戌七月二十七日辰時上御重熙堂禮房承旨入侍時右副承旨洪義榮假注書趙台榮記注官白慶楷金鳳顯以次進伏訖上命書禮曹宗廟景慕宮展謁草記批旨命退承史以次退出
정조 14년
庚戌七月二十七日辰時上御重熙堂戶房承旨入侍時行左承旨李祖承記事官徐有聞記注官白慶楷金鳳顯稟事閣臣一提學鄭民始以次進伏訖民始曰臣以戶曹事有稟達者矣上曰何事也民始曰各司之內入與進排物種報本曹會減者必以標紙或啓單子粘連報來以爲憑準之地而至於尙方則獨不用此例只以郞官之狀報來故例定計士探問文跡有無入用與否旣已報來還爲往問者不但無實之甚揆以事面亦涉煩屑此後則一依他各司例啓單與標紙間粘報後憑準會減似合事宜故敢此仰達矣上曰依爲之出擧條民始曰各道各邑箋文及大小科次等各樣入啓時所盛紅函與紅木袱載在定例故隨用會減都計一年厥數不些而實則只盛紅函元無覆袱之事故近年以來本曹則不爲會減而無定式文蹟該司如前進排稱冤不已自今以後函則依前進排袱則不可不封裹內入者外勿爲捧用之意定式分付何如上曰依爲之出擧條命退諸臣以次退出
정조 14년
庚戌七月二十七日酉時上御重熙堂坐直承旨入侍時右副承旨洪義榮記事官徐有聞記注官白慶楷金鳳顯以次進伏訖上命書傳敎曰以春秋展謁之在於孟朔初欲於今月內爲之而今日姑無晴意來朝雖或開晴廟庭周旋猶不如待快晴行禮霑衣服不可行祭卽禮訓所載秋展謁差待快晴一兩日後爲之以此分付又命書榻敎曰王大妃殿進御加味六和湯依前方二貼煎入命退承史以次退出
정조 14년
行都承旨具㢞坐行左承旨李祖承坐右承旨李益運坐左副承旨尹行任坐直右副承旨洪義榮坐同副承旨柳文養坐直注書徐有聞仕直一員未差假注書趙台榮仕事變假注書李重蓮仕
정조 14년
傳于李祖承曰試望差出銓堂備員然後爲之云長銓重任不可許久曠任一遞足以一伸前吏曹判書洪良浩復授前任參判前望單子入之待下批竝卽牌招察任
정조 14년
吏曹參判前望單子入之金光默落點
정조 14년
吏曹判書洪良浩復授前任事承傳
정조 14년
傳于李祖承曰未肅拜摠管許遞前望單子入之
정조 14년
以原春監司尹師國啓本三陟等邑士庶年八十以上區別開錄事傳于柳文養曰口傳下批
정조 14년
尹行任以都摠府言啓曰今日入直內三廳武兼禁軍及軍兵等當爲中日習射而雨勢如此不得爲之之意敢啓傳曰知道
정조 14년
柳文養以義禁府言啓曰首譯李洙亟施徒配之典事承傳啓下矣李洙黃海道豐川府安山驛徒三年定配而以承傳內辭意具罪目依例發遣府書吏押送配所何如傳曰一邊宥配一邊發配事面似涉如何而以渠言之不但帽稅之不能檢飭首譯繞轄諸譯則如張濂之査問時無嚴之擧亦不能檢飭可謂兩罪俱發定配以赦令纔過分揀以次律勘處以爲懲勵之地可也
정조 14년
庚戌七月二十八日辰時上御重熙堂右副承旨入侍時右副承旨洪義榮假注書趙台榮記注官白慶楷金鳳顯以次進伏訖上曰王大妃殿進御加味六和湯一貼依前方更爲煎入出榻敎命書傳敎曰夙夜之任與詞訟劇務相妨藥房提調洪檍許遞上曰右承旨入侍出榻敎賤臣承命出傳右承旨李益運進伏命書傳敎曰與其乍勘而旋仍之近於如何莫若初勿處分之爲當而藩閫事體自異至於考績尤有關係故耳然事體比之民事自有輕重以今年本道營閫邑鎭之數遞不可無拔例處分問於大臣其意亦然平安前兵使李得濟罷職姑爲分揀事分付上曰王大妃殿進御加味六和湯前方中去檳榔入鄕黃連七分一貼煎入出榻敎命退承史以次退出
정조 14년
行都承旨金光默未肅拜行左承旨李祖承坐右承旨李益運坐左副承旨尹行任坐直右副承旨洪義榮坐直同副承旨柳文養坐注書徐有聞仕直一員未差假注書趙台榮仕事變假注書李重蓮仕
정조 14년
洪義榮啓曰來初一日輪對日次矣敢稟傳曰爲之
정조 14년
李祖承啓曰吏曹判書洪良浩隨牌來詣闕外謂有情勢屢度催促終不入來事體所在誠極未安從重推考何如傳曰一遞旣伸廉隅昨違亦伸情勢今又若此兩無所當政院之不爲申飭無端請推致煩酬應者承旨事極爲駭然當該承旨推考此啓辭勿施各別嚴飭斯速入來開政
정조 14년
有政吏批判書洪良浩進參判金光默進參議曺允大進左副承旨尹行任進以鄭萬始爲應敎李普天爲副修撰李𡊠爲內局提調成雲柱爲懿陵令李秉模爲平市提調金始彬爲昭顯墓守衛官承文副正字二單李寅采閔光魯故檢閱李心淵贈修撰例兼
정조 14년
兵批判書李𡊠病參判洪文泳入直進參議沈煥之閉門後別入直參知李師濂病右副承旨洪義榮進副護軍單權邁副司果單洪時溥
정조 14년
傳于尹行任曰兵批當該堂上遞差前望單子入之待下批牌招察任
정조 14년
兵曹參議前望單子入之沈煥之落點
정조 14년
李祖承啓曰大駕詣宗廟景慕宮入齋室後王大妃殿惠慶宮問安何承旨進去乎敢稟傳曰同副承旨進去
정조 14년
傳于尹行任曰摠管中應避人竝許遞令該曹口傳差出
정조 14년
摠管前望單子入之都摠管安春君鶴林君焴廣陵君烻落點
정조 14년
以都摠管望筒傳于尹行任曰今筵始聞之久次中可謂最久次以主試時登科者或躋一品其後登科者亦有大拜者之尙仍其資級云況曾經亞銓者乎都承旨具㢞此窠口傳擬入待下批待開門牌招察任都承旨前望單子入之待下批牌招察任
정조 14년
兵曹口傳政事以尹得逵具㢞爲都摠管
정조 14년
都承旨前望單子入之金光默落點
정조 14년
以全羅監司尹蓍東狀啓高山等邑應資老人役姓名開錄事傳于具㢞曰口傳下批
정조 14년
原春監司狀啓來八月令宗廟薦新及朔膳進上生松茸節序差早限內不得封進惶恐待罪事傳于尹行任曰勿待罪事回諭
정조 14년
原春監司狀啓七月令宗廟薦新生鰱魚節序差早限內不得封進惶恐待罪事傳于尹行任曰勿待罪事回諭
정조 14년
洪義榮以弘文館言啓曰新除授應敎鄭萬始副修撰李普天竝卽牌招何如傳曰允
정조 14년
柳文養以義禁府言啓曰首譯李洙定配分揀以次律勘處事命下矣李洙今方待命依例拿囚後以次律杖一百收贖告身盡行追奪之意敢啓傳曰知道如有功減一等
정조 14년
柳文養以義禁府言啓曰李洙杖一百收贖告身盡行追奪草記批旨內如有功減一等事命下矣李洙六代祖愉扈聖原從功臣云功減一等杖九十收贖奪告身四等放送之意敢啓傳曰知道
정조 14년
右尹閔台爀疏曰伏以臣今此宗廟朔享見差獻官揆以義分固當駿奔之不暇而第臣素患風痺之疾近益添劇多般藥治少無差歇而泄痢輪行之症又作換節之時委倒床席登溷無計以此病情旣無蠢動之望又無致潔之勢固知此時煩瀆之極涉猥屑而事勢所迫不得已敢此呼籲於宸嚴之下伏乞聖明俯垂諒察亟令該曹劃卽變通以幸公私千萬幸甚答曰省疏具悉許令該曹付標
정조 14년
庚戌七月二十九日巳時上御重熙堂左承旨入侍時行左承旨李祖承記事官徐有聞記注官白慶楷金鳳顯以次進伏訖上命書傳敎曰政官牌招開政又命書傳敎曰赴燕平市提調許遞今日政差出命退承史以次退出
정조 14년
庚戌七月二十九日申時上御誠正閣都承旨入侍時行都承旨具㢞假注書趙台榮記注官白慶楷金鳳顯以次進伏訖上曰松京草笠進排事立數雖省萬置一貽弊則一也此蓋價木之中間消瀜不能下究之致最矜憐者女工也事旣登聞不可不變通而且聞都庫惟意操縱云此後則撤罷都庫之規使女工輩私相和賣俾全生業可也日前本府留守奏對極爲糢糊都庫創始之委折撤罷之當否使之詳細錄送之意言于留守處可也㢞曰筵退後卽爲言及矣上曰王大妃殿進御加味六和湯一貼依前方煎入出榻敎命書傳敎曰晩後有晴意展謁以明日爲之命退承史以次退出
정조 14년
行都承旨金光默坐行左承旨李祖承坐右承旨李益運坐左副承旨徐瀅修坐直右副承旨尹行任坐直同副承旨柳文養坐注書徐有聞仕直一員未差假注書趙台榮仕事變假注書李重蓮仕
정조 14년
藥房都提調洪樂性提調李𡊠右承旨李益運啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿調攝中氣候何如連日湯劑進御之後果有差勝之效否惠慶宮氣候何如臣等不任區區憂慮敢來問安竝此仰稟答曰知道慈殿氣候差勝慈宮氣候一樣卿等不必入侍矣
정조 14년
尹行任啓曰司僕寺內乘來言捲篇取稟傳曰捲三面
정조 14년
禮曹判書前望單子入之李秉模落點
정조 14년
李祖承啓曰右副承旨洪義榮謂有身病纔已出去矣今日動駕時承旨不可不備員卽爲牌招何如傳曰許遞前望單子入之待下批牌招
정조 14년
有政吏批判書洪良浩進參判未差參議曺允大進右副承旨尹行任進以徐鼎修爲吏曹參判鄭冣行爲持平李運行爲正言具允鈺爲判義禁知義禁單具㢞宗廟令單徐有升景慕宮令單黃基厚
정조 14년
兵批判書李𡊠藥院進參判洪文泳病參議李師濂入直進參知沈煥之試官進左副承旨徐瀅修進行副司直單金憙尹行元
정조 14년
以宗廟署直長望筒傳于柳文養曰今日敍陞直長只計直長仕前窠未準日限勿計事分付
정조 14년
以宗廟署副奉事望筒傳于柳文養曰前銜中各別擇擬以入
정조 14년
以景慕宮奉事望筒傳于柳文養曰前銜中各別擇擬以入
정조 14년
再政以李惟簡爲宗廟副奉事以李羲雲爲景慕宮奉事
정조 14년
兵曹口傳政事以白熙增金彦之爲同知
정조 14년
傳于尹行任曰試所早已開門懸題限以日出多士許令懸題前從便出入今夜巡邏閑雜人外竝弛禁事分付
정조 14년
以試官宋銓丁若鏞朴崙壽拿處傳旨傳于尹行任曰分揀
정조 14년
以注書徐有聞拿處傳旨傳于尹行任曰分揀
정조 14년
徐瀅修以弘文館言啓曰本館上番闕直事甚未安校理李貞運副校理李殷模旣已行公不爲入直竝卽牌招以爲推移入直之地何如傳曰允
정조 14년
柳文養以吏曹言啓曰今此增廣監試試官中時無職名人員令該曹口傳付軍職何如傳曰允
정조 14년
兵曹口傳政事副司果單朴宗來
정조 14년
柳文養以禮曹言啓曰今此慶科增廣監試初試一所設場於本曹矣上直郞廳依例朝房直宿之意敢啓傳曰知道
정조 14년
尹行任以兵曹言啓曰五衛將吳天命身病猝重勢難供職呈狀乞遞實病旣如此則宿衛輪番之任不可久曠改差何如傳曰允
정조 14년
庚戌七月三十日卯時上詣宗廟景慕宮擧動入侍時行都承旨金光默行左承旨李祖承右承旨李益運左副承旨尹行任右副承旨洪義榮同副承旨柳文養記事官徐有聞假注書趙台榮記注官白慶楷金鳳顯一提學鄭民始檢校提學吳載純檢校直閣徐鼎修鄭東浚鄭大容以次隨駕上具翼善冠衮龍袍乘轎出協陽門出敦化門詣廟前路降輦所降轎乘輿入廟大門詣齋殿改具冕服執圭詣板位行四拜禮入殿內奉審仍行省器禮詣永寧殿就板位行四拜禮入殿內奉審仍行省器禮訖釋圭詣齋殿命書傳敎曰太廟北墻有門通時御所卽爲朔望祭享以便道往來聖祖有敎挽近爲內殿廟現之路今日展謁適値朔祭受香欲遵故事當親行朔祭省器省牲大享外親省牲器之禮禮曹近來謄錄似不載錄以今日之禮欲作掌考之資以此意令禮曹知悉又命書傳敎曰省牲時禮儀使不可不備員禮曹判書許遞前望單子入之待下批牌招察任上改具絳紗袍詣省牲位省牲訖還詣齋殿少頃改具翼善冠衮龍袍乘輿出廟大門敎曰監試試官參望人待令於乘輦所事分付行任承命出分付駕詣乘輦所降輿乘轎敎曰試官望入之行任進之上以一所試官沈煥之等落點敎曰試官受點人入侍賤臣承命出傳試官沈煥之鄭萬始金翰東進前敎煥之等曰言念科名異於他科試官卽詣試所仍卽開門諸儒使之入場而無或有一人蹂躪之弊可也其他事不必更飭須各務爲也仍命煥之退出上曰未署經臺諫許遞今日政差出出駕前下敎進發詣景慕宮前路降輦所降轎乘輿入宮大門詣齋室改具冕服執圭詣板位行四拜禮入廟內奉審仍行省器禮訖釋圭詣齋室改具省牲服詣省牲位省牲訖還詣齋室敎曰參班諸臣仍以朝服隨駕事分付賤臣承命出傳上命書傳敎曰太廟朔祭省牲器卽幾百年初行今日辰謁之禮兼爲祗告邦慶當有志喜之擧廟司令沈周賢外職陞敍參班廟司各陞一階職政官牌招下批序陞者單付事知守僕朴昌彦從自願免賤其餘守僕令該曹米布題給拜宮之後且行親省牲器之禮祗告之義廟宮何異宮司以下守僕賞典依廟司等例爲之都提擧左議政蔡濟恭兼綰廟宮不必分施賞典特賜大豹皮一令提調鄭好仁雖不參內庭班豈可獨漏中鹿皮一令賜給又命書傳敎曰本宮事知守僕如未準資以貼加擧行上乘輿出宮大門詣乘輦所降輿乘轎上曰試望承牌人俱爲待令乎行任曰宋銓丁若鏞朴崙壽未及待令矣上曰當該注書事過後拿處出駕前下敎命書傳敎曰試望承牌之後衛內旣不隨駕輦前又不待令試官宋銓丁若鏞朴崙壽事過後令該府拿問處之上曰試官受點人入侍賤臣承命出傳二所試官鄭大容朴宗來李錫夏進前下敎大容等如煥之等進發詣館前路降轎步過駕入弘化門降轎乘輿由建陽門入協陽門還內諸臣退出
정조 14년
行都承旨金光默病行左承旨李祖承坐右承旨李益運坐直左副承旨徐瀅修坐右副承旨尹行任坐同副承旨柳文養坐直注書徐有聞仕直一員未差假注書趙台榮仕直事變假注書李重蓮仕
정조 14년
柳文養以都摠府言啓曰今日入直內三廳武兼禁軍及軍兵等中日習射請出標信傳曰知道
정조 14년
柳文養啓曰御營廳將官來言今日本廳軍兵日次私習云矣敢啓傳曰知道
정조 14년
李益運啓曰大司憲尹尙東執義申禹相持平洪克浩鄭㝡行牌招啓辭未下掌令閔彝顯任長源俱在外監察茶時之意敢啓傳曰知道
정조 14년
柳文養啓曰備邊司郞廳來言今日賓廳日次而動駕相値不得來會云矣敢啓傳曰知道
정조 14년
傳于柳文養曰輪對官入侍
정조 14년
以校理李貞運副校理李殷模牌不進罷職傳旨傳于徐瀅修曰只推
정조 14년
徐瀅修啓曰玉堂上下番俱空已至經宿事甚未安校理李貞運副校理李殷模旣有只推之命與副修撰李普天竝卽牌招以爲推移入直之地何如傳曰允
정조 14년
以副校理李殷模副修撰李普天牌不進罷職傳旨傳于柳文養曰只推
정조 14년
以副修撰李普天禁推傳旨傳于徐瀅修曰分揀
정조 14년
以黃海監司李時秀啓本朝官年七十士庶年八十以上列錄馳啓事傳于柳文養曰口傳下批
정조 14년
以全羅監司尹蓍東狀啓濟州漂船姑令停泊三島漂人卽令入送使之待風齊發事令廟堂稟旨分付事傳于李益運曰依狀請施行事回諭
정조 14년
傳于李祖承曰右副承旨同副承旨入侍
정조 14년
傳于柳文養曰宣傳官南志彧趙岡拿處
정조 14년
兵曹口傳政事以李燨爲宣傳官
정조 14년
兵曹口傳政事以任聖臯爲宣傳官
정조 14년
以南志彧趙岡囚單子傳于柳文養曰分揀放送
정조 14년
以漢城府民家頹壓別單傳于尹行任曰恤典卽爲題給
정조 14년
以忠淸監司狀啓八月令生松茸節序太早限內不得封進惶恐待罪事傳于尹行任曰勿待罪事回諭
정조 14년
柳文養以禮曹言啓曰每年各陵展謁春則二三月秋則八九月取稟事曾有定式矣今秋展謁定於何陵而以何間推擇乎敢稟傳曰來月初更稟
정조 14년
柳文養以吏曹言啓曰左通禮朴猷煥呈狀內矣身老父素抱痰喘之病氣息居常澟綴又忝毒痁離却無期危症日劇長委床褥轉側須人情理到此斷無離側供職之望云親病旣如是危重則勢難强令察任今姑改差何如傳曰允
정조 14년
孟山縣監徐配修疏曰伏以皇天垂佑百靈湊喜乃於孔聖以降之歲慈宮載夙之辰惟我元子膺期篤生我東方億萬年無疆之休自此伊始慶溢宗妨歡騰區宇臣於此時待罪下邑未能進參於呼嵩之列與一邑民庶瞻望雲天手舞足蹈以寓頌祝之忱而已仍伏念臣人微而官顯報蔑而恩重其常懍惕若隕淵谷迺者逡巡之罪反媒除補之榮五馬西馳一路光耀臣且惶上感實不知其措躬之所也縣遭荐歉賑事方張臣於赴任之日招集飢民分饋官庭對衆諭之曰爾無以塡壑憂也聖明在上父母孔邇逖矣蔀屋懷之袵席深仁所及何物不遂爾病當救爾飢當活今雖災荒若此歲於爾何哉惟彼峽氓之形鵠而衣鶉者聞莫不北望攢手浮黃之面且動欣喜呻委之音忽變歡娛如物潤雨莫不勃然而興也幸賴我聖上拯濟之恩環一路許多生靈皆已得免溝壑葬安厥其今又秋獲有望民食可繼臣亦當憑藉王靈與衆優遊以歇詠至治之澤而顧此如斗之縣積有痼弊民勢倒懸厥惟久矣臣免任芻牧宜急矯救而如或怪然恝然負君父之委寄孤民生之顒企則臣於他日將何以反面於文陛之前也玆敢不揆僭妄條陳其弊惟聖明垂察焉夫陳還之弊何邑無之而未有若本縣之甚也縣處荒僻隣於北邊厥土瘠薄石田磝砑又況山高而谷深風冷而霜早平歲常小歉年居多挽近以來災荒逾酷自乙未至己酉凡十數年之間七遭慘歉升斗之粟纔納甁罌之蓄已罄之假令逐戶而剝髓殆甚括龜而索毛畢竟勘薄每多虧欠逐歲未捧積而至於二萬七千餘石之多則與今年所分萬餘石合而計之洽爲四萬餘石民戶極其零星公債若是夥然如蚊負山缷却無期一念係此寢驚夢噩席門風雪愁歎相聞雖値穡事之稍稔已自恒心之頓無況乎凶歉之歲安有奠接意起視田疇粟畝頗稀則腰懸一瓢掉臂出境所以流亡之戶歲增而月加臣試取陳還文簿逐名査問則摠是虛錄存者無幾今若而許多舊糶徵之於些少餘民勢必難支將又盡散何幸國有大慶恩綸遠頒最久陳還特命蕩減山恩海澤無不周洽臣恭承德意聚會宣揚山縣父老擧皆扶杖來之聽頌邦家之有慶感聖恩之至厚歡聲如雷咽巷塡街臣目見民情之若是歡喜尤不位慶幸感激之悃也蠲惠之澤固已至矣臣何敢更爲開喙而今番蠲減之外尙有六歲陳還數不下二萬三千餘石則難保之勢一如前說人皆荷擔憂急燃眉如此實狀臣不敢不陳也軍額之苟艱亦是通患而至若一半虛簿惟本縣然矣本縣人民舊頗蕃殖退計二十年前尙有三四千戶當初軍額之數多蓋緣民摠之有餘而至今連値凶歉人戶耗縮摠計其數不過爲二千戶就其中除出鄕人武士與凡應頉之類一千三四百戶應役者只六百餘戶而亦太半是今年賑民朝聚而暮散者也民戶縮歲慙縮而軍額依舊自在兩營屬軍官軍兵凡一千六十餘人本縣屬軍器軍需討捕軍官等名色不可減削者又是四百餘人以千五百之額責之於六百無依之戶眞是皮不存之毛也考諸軍案厥數雖存究其實狀虛伍反多營納之程限難違身役之指徵無處則徵隣徵洞非不知爲虐政而猶且强顔行之漸次習熟以至今日已成常規哀彼窮氓其何以堪命也逃故之未充代者多至十年二十年之久至或洞里結稧以當其役而猶且前役未了新徵疊至或於一人之身替當三四人之役噫其爲弊乃至於此矣峽衷生涯本自蕭然饒戶上農不過有幾頃燒菑數間蝸屋窮殘小民能有此者無幾則有何掛戀死守此土相與提携于于然而知去者日以益多存者日以益苦遑遑擾擾若不保朝夕似此景色足令人傷心也今此二弊實他邑之所無如或仍循未卽矯救不出數十年將見百里之內人煙空矣是尙可曰民自去乎如云不然爲長吏者因不敢逃其罪也臣爲此懼焉爲今之計無他只在乎蠲舊糶減軍額而已臣常思之蠲糶之利利不獨在民而在於國家今若失之於財因當得之民苟有斯民何患無財得失之際利害較然仰惟日月之明因不待臣言之竭論也減額一事亦有說焉兩營屬軍官役錢之末稍歸屬臣不能知而雖謂之將士支敬之需支敬之將士想有定數收布之軍官太多其額較其分數量宜稍減因無不可況今良丁之不足雖云邑邑皆然豈若本縣之强半不充數於本縣額內除出如干名移送道內諸邑裒此益彼略略分排則添之者不足爲害減之者猶可收效目前救急之方恐不外此伏願聖明矜此焚溺之勢俯賜聰聽渙降德音還穀則曾前未捧之數盡賜蕩減以紓民力軍額則特命道臣限以二百餘名或減削其數或移送諸邑以安民情焉雖然移送之額每緣列邑之不受道臣關飭終亦無效先事之慮亦不能無也邑戶之爲二千臣已陳之於右然而邇來籍案之數乃是三千餘戶則此又邑中之一大謬例也蓋戶口不增守令之恥依前全盛之數掩此流亡之跡於是乎分割子孫稱以各居假作名姓謂之實戶後襲前規其來已久糴政緣此而或紊煙役緣此而或煩種種弊瘼不可殫記此亦一番仰達然後可以釐革者故玆又陳之今當聖化熙瀜民物俱昌惟此一縣痼弊譬如嬰身二豎偏虐生靈駸駸垂盡而奈此疾痛之呼尙阻仁覆之天終身受苦抱冤徘徊臣實爲之矜隣也臣出自通班誠切圖報固當殫竭心慮修擧事務以小答若保之宸心而今乃到官幾歎一無所效當此歡欣鼓舞之日反以民瘼邑弊之慘惻不忍聞者滿紙張皇仰貽君父之憂臣罪至此雖死猶輕雖然有懷必陳分所當爲況事係民隱尤不敢泯默惟聖明恕其愚妄納其誠懇以幸民事焉省疏具悉出自經幄陳此民隱可謂不負特補之本意其誠可嘉其言可從糴弊軍額何邑不如此而見牛未見聖人猶謂之仁心至曰是心足以況孟之爲縣叢爾如斗斗邑也故民隱尤滋甚譬如齊楚之於滕薛邑守無勢邑民無告年來積苦之瘼亦或入徹於九重其爲難支蓋可聽得際此爾言又然矣本縣舊還特竝蠲除軍額先就營閫軍官名色限二百頉給爾將此意慰撫民衆俾穀日益賤戶之益增期有刮目之歎
정조 14년
庚戌八月初一日辰時上御誠正閣輪對官入侍時同副承旨柳文養假注書趙台榮記注官白慶楷金鳳顯典設別提洪疇九刑曹佐郞尹光垂直講李果儀賓都事朴宗輔引儀李集命中學訓導金鳳擧濟用副奉事洪履簡廣興守李弘之東氷庫別檢吳在鎭司僕主簿趙榮慶司䆃僉正李萬運禮賓參奉李鎭成掌苑別提申在維瓦署別提金復根平市主簿閔是祥造紙別提李持淳吏曹佐郞兪鉉章中樞經歷柳河喆軍器正李周鳳養賢兼主簿李升運以次進伏訖上下詢職姓名訖敎曰如有所懷以次陳奏可也疇九等曰無所懷矣命退諸臣以次退出
정조 14년
庚戌八月初一日辰時上御春塘臺別軍職宣傳官秋等內試射入侍時右副承旨尹行任記事官徐有聞記注官白慶楷金鳳顯試官訓鍊大將徐有大兵曹正郞李福潤以次進伏訖上曰矢數執鼓等節次皆除之斯速呼名以次發射可也別軍職田文顯宣傳官徐有和等以次應射訖上曰試官退出試記催促書入可也有大等承命出持試記進前上命書傳敎曰秋等別軍職試射居首朴思弼依例直赴殿試又命書傳敎曰秋等宣傳官試射居首尹恒儉柳葉箭十巡十中未滿二十矢勿許直赴雖有近來定式而慶科大比當前特爲直赴殿試仍命呼朴思弼尹恒儉新來訖上曰南行宣傳官直赴之代令該曹口傳差出出榻敎命書傳敎曰以大院君奉祀孫之故旣命別薦今亦使之除職成就間宣傳官李爔姑爲改差其代令該曹口傳差出上曰王大妃殿進御加味六和湯前方中去鄕黃連入竹瀝一貼煎入出榻敎命退諸臣以次退出
정조 14년
行都承旨金光默病行左承旨李祖承坐右承旨李益運坐左副承旨徐瀅修坐直右副承旨尹行任坐同副承旨柳文養坐直注書徐有聞仕直一員未差假注書趙台榮仕事變假注書李重蓮仕
정조 14년
柳文養啓曰大司憲尹尙東執義申禹相持平洪克浩鄭㝡行牌招啓辭未下掌令閔彝顯任長源俱在外監察茶時之意敢啓傳曰知道
정조 14년
傳于李祖承曰左副承旨右副承旨入侍
정조 14년
禮曹參議前望單子入之尹行任落點
정조 14년
以原春監司尹師國啓本鐵原等邑朝官年七十士庶年八十以上區別開錄事傳于柳文養曰口傳下批
정조 14년
兵曹口傳政事以白師奭朴載純金震起爲同知
정조 14년
傳于徐瀅修曰犧牲看品禮曹堂上當爲進參參判參議許遞前望單子入之待下批牌招察任
정조 14년
禮曹堂上前望單子入之參判李致中參議李洪載落點
정조 14년
兵曹口傳政事以金世禎爲守門將
정조 14년
以南行宣傳官望筒傳于徐瀅修曰除非特敎則自有不易之典豈可以可擬之乏人無端闊狹乎首擬者口傳未滿六朔云望筒勿施當該堂上推考使之更爲擬入
정조 14년
兵曹口傳政事以趙岐爲宣傳官
정조 14년
傳于李祖承曰發遣吏郞諸執事淸齋與否摘奸以來
정조 14년
以平安監司沈頤之狀啓祥原補賑人呂宅祖嚴杖定配事傳于徐瀅修曰宥配之時不可發配而如許無嚴之頑民決不可尋常處之杖治亦有嚴歇之殊外此宜無戢抑之方乎民已發配卽令押還從他嚴處事回諭
정조 14년
徐瀅修以弘文館言啓曰本館下番闕直事甚未安副校理李殷模副修撰李普天旣有只推之命竝卽牌招推移入直何如傳曰允
정조 14년
徐瀅修以景慕宮都提調意啓曰太常所進紅杮今方薦新於本宮而宮苑紅杮成熟尙遠待爛熟薦新之意敢啓傳曰知道
정조 14년
李祖承以賑恤廳言啓曰漢城府民家頹壓別單判付內恤典卽爲題給事命下矣西部字內全家頹壓四戶南部字內全家頹壓一戶北部字內全家頹壓三戶恤典各錢二兩依例分給之意敢啓傳曰知道
정조 14년
柳文養以兵曹言啓曰景福宮衛將朴善垕除授在外過限未上來依法典改差何如傳曰允
정조 14년
徐瀅修以刑曹言啓曰再昨日動駕時猥濫擊錚人中晉州閑良蘇甘金等則以爲晉州昆陽泗川固城俱是泗川濟民倉所屬而近爲八九十里遠爲二百餘里運納之際穀物沈沒於船隻之下牛馬致斃於冬雪之程爲弊多端且營軍官廳吏官奴輩反作監色庫子農務方殷之時留食倉底乞依羅州順天濟倉例移設各該邑事也頃因本道査啓大臣以濟民倉則依舊置之弊端則令道臣痛禁之意覆奏蒙允則一籲再籲終不知止者極爲無嚴原情勿施狀頭自臣曹考律勘處嘉山幼學金德賢等則以爲本郡荻島畓二十石零付之養士庫以爲聖廟大祭多士日用之資同員畓五十石零屬之保民庫以爲往來使臣新舊遞官策應之備者此不易之定例而其來已久矣及至壬寅復賊在訓局時兩庫畓及民田五十七日耕謂之閑曠地差送將校威脅勒奪屬之本營自此以後學庫之疲殘民庫之蕩竭已無可論而又從以上年一年之內三次遞官迎送之費勢不得已收斂民間民不安堵乞令田畓還屬本郡事也事非四件而猥越瀆擾者民習無嚴狀頭自臣曹照律勘處至於本事旣係民瘼令本道詳査狀聞後稟處成均館典僕金三得則以爲渠兄時得以典僕謙賊爲本館堂上時隨行陪隷矣因此定配而今當大霈獨漏赦典乞蒙放還事也其兄時得以謙賊陪隷作拿閭里僞傳言語所犯至重屢經赦典而初不擧論則其弟敢生倖望肆然呼籲者萬萬無嚴原情勿施自臣曹考律嚴勘金浦幼學李明五則以爲其父鳳煥庚寅年以過見罪人崔益男已呈之疏本至於杖斃而今當大霈旁流之日乞蒙伸暴之恩事也鳳煥負犯何等深重則今此明五之稱以四件屢次呼籲者極涉猥越不可以爲父訟冤有難容貸原情勿施自臣曹考律嚴勘西部閑良張紳則以爲其父起周橫罹鄭德柱玄大孫之誣援定配明川府而德柱大孫已爲蒙放特蒙一體放釋之恩事也取考配案則起周因傳敎定配而其所負犯實爲深重則其子之敢引他例有此呼籲者極爲猥越原情勿施自臣曹照法嚴勘通津進士柳得魯以爲其父綵故相臣趙載浩先以復官南景容亦爲給牒其父尙在罪籍俾蒙澡雪之恩事也今此得魯以春間南景容特許復官而其父綵獨未蒙恩雖有此鳴冤一律罪人之追復其官事體甚重不可以其子之呼籲有所輕議原情內辭緣勿施德源出身南履漢則以爲其兄履夏今春八路應製時登本道魁等得蒙單付初仕之命而同道人南陽龍李敬臣鄭汝翼等謂以其兄地處卑微不合齋郞構誣作證沮人進途而其五代祖應立爲參奉其從祖海源曾經五衛將內外聯姻無非鄕人乞令本道按査俾蒙雪冤事也南履漢係是出身自臣曹例不得捧供令義禁府擧行京居祛毛匠鄭福乭等則以爲司畜署革罷後渠等無所歸屬每於赴役之時自下待令輒致生梗乞令定屬某司事也如渠至微至賤不齒人類之徒乃敢以極猥越至瑣屑之事肆然鳴金於蹕路之前者揆以法綱萬萬痛駭原情勿施自臣曹從重嚴勘何如傳曰觀此草記無非猥越赦令自赦令民習自民習猥越擊錚發配之律渠等何敢逭乎然宥配之時不可發配外方民人卽爲逐送本土京居人治別放送其中通津柳得魯今始鳴冤渠之人事極爲迷劣不可一復一否依南景容例施行德源南履漢事誠如所訴沮人家世特狀甚不美月前本道竝仕窠前吏判果有所奏如果猛狼在渠輩豈不爲切至之冤乎付之道伯若可合而見沮卽爲往復該曹待窠草記調用事分付可也
정조 14년
刑曹啓目擊錚人忠淸道閑良張德奉原情云云所供如此上裁何如判付啓向以私掘一款飭禁何如則又有此鳴冤之擧勿論彼隻所犯之在於令前令後萬萬痛駭令道伯各別査治宥配之時不可發配雖非發配豈無可戢之道乎以此意分付道伯處此後更以私掘事登諸入啓文字則道伯守令當依前下傳敎處之雖以本曹言之無敢循例回啓一依飭令措辭論勘事竝令知悉爲良如敎
정조 14년
刑曹啓目擊錚人朴成珍原情云云上裁何如判付啓嚴飭道伯勿爲如傳漫漶決給俾無更訴之弊爲良如敎
정조 14년
右議政金鍾秀箚曰伏以臣之母病日益添重方在萬分地頭而職名再辭未準命召尙在身邊惶悶之極倩人具箚以聞伏乞聖上亟許遞解臣相職答曰省箚具悉卿懇重任豈可輕解卿須安心救護仍傳曰此批答遣史官傳諭
정조 14년
都摠管具㢞疏曰伏以皇天篤棐祖宗默佑先聖以降之年慈宮上壽之日元嗣誕降懿號斯定祥光符於繞樞異兆叶於流虹吾東方億萬年無疆之休實基於斯八域懽忭曷有其極仍念臣空疎譾劣最居人下而早竊科第驟躋宰列居常媿愳若隕淵谷自在先朝偏蒙如天之恩渥瀛銜銓職皆出特揀年未四十而兜攬華顯特以勳戚之裔世祿之餘曲垂庇覆過加陶鎔臣心之戰兢恧蹙恒如集木而又蒙我殿下不世之殊遇臣父之拔之坑坎寘之袵席尤是闔門再造之恩而至於臣身屢叨近密頻紆眷渥臣心感激唯以筋力奔走爲一分報效之圖而已至若媒誤恩而進一步豈是夢想攸及而迺於待罪知申之日忽蒙正卿超擢之命恩旨隆渥瞻聆俱聳臣是何人叨此異恩驚惶二字不足以說盡臣情銘感云云亦未足以形容臣心唯有父子相對血淚橫逬而已噫聖明在上凡物之精粗姸醜莫逃於淵鑑之下如臣之百無肖似尤是日月之所俯燭而特念先朝之拂拭資歷之久次乃以八座峻秩不少難愼容易畀之噫上卿崇班是何等重器苟非才德咸備望實俱隆爲一世所推者則決不可人人而濫授也明矣況臣綿薄之才伎倆畢露尤豈可以節次推遷而視若尋常序陞也哉臣身過福之災固不足恤而其爲累則哲之明而啓僥倖之門實非細故摠銜除旨適在於動駕隔宵之日繼以天牌押臨無路循墻不得已冒沒承膺黽勉陪扈廉媿都虧有靦周行側聽屢日駁正無聞臣尤惶汗無地自容玆敢畢暴肝膈仰瀆崇嚴伏乞聖明察臣匪飾之懇諒臣不稱之實亟命收還新授資級以重公器以安私分千萬幸甚答曰省疏具悉卿其勿辭行公
정조 14년
庚戌八月初二日卯時上御春塘臺內試射入侍時右副承旨尹行任記事官徐有聞記注官白慶楷金鳳顯以次進伏訖上曰左承旨入侍出榻敎賤臣承命出與左承旨徐瀅修偕入進伏上曰小布立之應射諸人卽爲呼名以次發射可也應射人以次應射訖上曰試記修入可也行任持試記進前上曰宣傳官李爔小布四中直赴殿試出榻敎瀅修等曰大院君直孫中曾無登科者而於今始有可謂希罕之事且李爔爲人凡百亦甚精詳誠爲可喜矣上曰雖云武科亦係初有極爲奇喜且其容貌甚好尤可幸也仍命呼新來訖命行任書傳敎曰大院君奉祀孫之登科卽初有之事何等奇喜宜有告由之擧大院君廟遣禮曹判書替行告祭之文當親撰以此分付禮曹上曰禮曹參議前望單子入之待下批牌招出榻敎命退承史以次退出
정조 14년
庚戌八月初二日未時上御重熙堂同副承旨入侍時同副承旨柳文養記事官徐有聞記注官白慶楷金鳳顯以次進伏訖上曰左副承旨入侍出榻敎賤臣承命出與左副承旨徐瀅修偕入進伏上敎瀅修曰王大妃殿進御加味六和湯依前方一貼煎入出榻敎命文養書傳敎曰今因嶺南審理事該道則纔有措辭回諭而擧此可以反隅看諸道今番審理判付祗受後若於仍推秩中年過七十歲以上人勿論已錄啓未錄啓及詳覆各卽枚擧狀聞仍請該曹稟處事分付年八十者勿令成獄卽遵大明律成式也仍令特載於通編纂次時矧今大赦之會久囚之年七十以上者若不區別處分烏在其疏釋之本意竝以此意知悉事令該曹分付兩都及嶺南外諸道監司處命瀅修書傳敎曰七夕製之姑令待涼生爲監試初試之在近也鄕儒必多觀光者初欲過試日後卽爲設行更思連日赴場之餘多士之勞碌可知當於一兩日後通方外試取試紙以大好紙預各措備事令成均館知委仍令兩所入場儒生知悉命退承史以次退出
정조 14년
行都承旨金光默病行左承旨李祖承坐直右承旨李益運坐左副承旨徐瀅修坐直右副承旨尹行任坐同副承旨柳文養坐注書徐有聞仕直一員未差假注書趙台榮仕事變假注書李重蓮仕
정조 14년
李祖承啓曰大司憲尹尙東執義申禹相持平洪克浩鄭㝡行牌招啓辭未下掌令閔彝顯任長源俱在外監察茶時之意敢啓傳曰知道
정조 14년
傳于徐瀅修曰禮房承旨馳詣景慕宮奉審摘奸以來
정조 14년
傳于李益運曰左承旨左副承旨入侍
정조 14년
徐瀅修啓曰校理李貞運副校理李殷模牌不進罷職傳旨今方捧入而應敎鄭萬始副校理金翰東修撰李錫夏試所進去校理李晴在外副修撰李普天禁推傳旨捧入玉堂上下番俱空事甚未安修撰林道浩副修撰尹序東竝卽牌招以爲推移入直之地何如傳曰允
정조 14년
以慶尙監司李祖源啓本安義等邑朝官年七十士庶年八十以上開錄馳啓事傳于徐瀅修曰口傳下批
정조 14년
柳文養以弘文館言啓曰本館下番闕直事甚未安副校理李殷模副修撰李普天旣有只推之命竝卽牌招以爲推移入直之地何如傳曰允
정조 14년
行都承旨金光默病行左承旨李祖承坐右承旨李益運坐直左副承旨徐瀅修坐右副承旨尹行任坐同副承旨柳文養坐直注書徐有聞仕直一員未差假注書趙台榮仕事變假注書李重蓮仕
정조 14년
以副校理李殷模修撰林道浩副修撰尹序東李普天牌不進罷職傳旨傳于徐瀅修曰只推
정조 14년
傳于李益運曰左副承旨右副承旨入侍
정조 14년
柳文養啓曰明日次對兩司當爲進參除在外外未肅拜呈告人員竝待開門牌招何如傳曰允
정조 14년
兵曹口傳政事以池日輝池昌浩李漢雄爲同知池日浩爲僉知
정조 14년
柳文養以吏曹言啓曰今番老職同知中曺老味朴世星李福賢洪七星金鼎興俱是卑賤之人不當入於贈職之中而李就蕃金億重等段或爲正科出身或經軍門將校之類而旣是泮僕則亦不可混入矣贈職單子誤爲啓下原單子竝勿施官敎自臣曹爻周之意敢啓傳曰今欲草記則當初何以擧行乎旣授還收不必如是相當職名改書分給可也
정조 14년
尹行任以備邊司言啓曰頃因慶尙左兵使李源狀啓禁衛軍替點上送事本司論罪草記批旨揆以紀綱不可仍置而猶未知事例與委折卽爲査問該道臣處待其報來後更爲指一草記可也事命下矣卽見慶尙監司李祖源所報則以爲虞候之替行委折事例有無發關査問則左兵使李源牒呈內以爲四月初運之前素患關格症勢危篤强疾往來五月越添毒痢死生未分取考謄錄則丙子兵使李殷春以身病禁衛軍初運至三運或以虞候或以營將替行且以近例言之壬辰兵使崔東岳丁酉兵使金永綬皆以病狀使虞候代點前人已例非敢援引而目下症形實無可强之勢故果不得躬行點閱替送虞候至承特敎關問之擧惶悚待罪而至於替送與否前期陳聞事本營元無稟啓之事而例爲措辭於點送狀啓中云枚擧牒報爲辭矣點閱替行雖極未安疾病之來有難預料而先期稟啓旣無其例前此代點亦非一二則論罪一款今姑置之此後若非營邑所共知之實病則毋敢替點之意嚴飭分付何如傳曰允
정조 14년
柳文養以訓鍊都監言啓曰本局把摠趙升鉉身病甚重勢難察任改差何如傳曰允
정조 14년
庚戌八月初四日辰時上御重熙堂左承旨右副承旨入侍時行左承旨李祖承右副承旨尹行任記事官徐有聞記注官白慶楷金鳳顯以次進伏訖上敎祖承曰王大妃殿進御加味六和湯前方中人蔘加二分一貼煎入出榻敎命行任書傳敎曰捲草陪進官正郞金鳳顯陞敍工人下人等依判下令該曹米布分等施賞命祖承書傳敎曰今日安胎行時奉函承旨徐瀅修兒馬一匹賜給觀象監官員禁漏官令該衙門高品付料分軍部將上弦弓一張賜給皷吹工人員役下人等依判下米布分等施賞命祖承行任分讀公事書判付訖命退承史以次退出
정조 14년
行都承旨李致中坐行左承旨徐鼎修坐行右承旨李祖承坐左副承旨李益運坐右副承旨徐瀅修坐直同副承旨柳文養坐直注書徐有聞仕直一員未差假注書趙台榮仕事變假注書李重蓮仕
정조 14년
藥房提調李𡊠左副承旨徐瀅修啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿調攝中氣候何如昨日湯劑進御之後果有差勝之效否惠慶宮氣候何如臣等不任區區憂慮敢來問安竝此仰稟答曰知道
정조 14년
李益運以內醫院提調意啓曰副提調金光默謂有身病今日問安不爲仕進卽爲牌招何如傳曰都承旨許遞前望單子入之待下批牌招察任可也
정조 14년
都承旨前望單子入之李致中落點
정조 14년
傳于徐瀅修曰大臣備局堂上引見
정조 14년
以執義申禹相持平洪克浩司諫李周顯獻納權恢牌不進罷職傳旨傳于柳文養曰只推
정조 14년
以吏曹參議曺允大牌不進罷職傳旨傳于柳文養曰只推
정조 14년
有政吏批判書洪良浩進參判徐鼎修進參議曺允大牌不進行都承旨李致中進以沈煥之爲大司成鄭東俊爲知義禁李秉模爲弘文提學金星甲爲左通禮宋啓來爲監察李勉輝爲龍潭縣令尹在陽爲高敞縣監崇靈殿參奉單咸健五書題單金德文豐安君單李灌
정조 14년
兵批判書李𡊠進參判洪文泳病參議李師濂入直參知未差行右承旨李祖承進以周命新爲僉知金鼎瑞爲五衛將金光屹權尙鎭爲忠壯將同知單金采輔壯勇營哨官黃基定今加折衝前平安監營中軍李孝承今降禦侮副司直單洪明浩洪義榮尹行元李勉兢鄭履綏副司果單趙得永
정조 14년
傳于柳文養曰禮曹判書許遞前望單子入之
정조 14년
禮曹判書前望單子入之金憙落點
정조 14년
承旨前望單子入之徐鼎修落點
정조 14년
刑曹堂上前望單子入之參判柳戇參議李敬一落點
정조 14년
兵曹口傳政事副司直單李秉模尹行任
정조 14년
藝文提學前望單子入之洪良浩落點
정조 14년
以全羅監司尹蓍東狀啓興陽縣漂到琉球國人入送濟州與該牧漂到船待風齊發之意更待籌司知委擧行事傳于柳文養曰依狀請卽爲從便發送事回諭
정조 14년
以副校理李殷模修撰林道浩副修撰尹序東李普天牌不進罷職傳旨傳于柳文養曰只推
정조 14년
以刑曹啓目中和府殺獄罪人林景柱依前訊推期於得情事傳于柳文養曰觀此箕伯審理啓本未錄啓中十八名實因詞證明的仍行訊推爲辭雖其中更加究理如得一分款端卽爲護放其外文案竝卽錄啓事分付
정조 14년
柳文養以弘文館言啓曰本館下番闕直事甚未安修撰李錫夏卽爲牌招入直何如傳曰允
정조 14년
李益運以弘文館言啓曰本館下番闕直事甚未安副校理李殷模修撰林道浩副修撰尹序東李普天旣有只推之命修撰林道浩副修撰尹序東李普天竝卽牌招以爲推移入直副校理李殷模一體牌招察任何如傳曰允
정조 14년
李益運以禮曹言啓曰毓祥宮懿昭廟文禧廟四享祭以分至日定式設行而今秋享與秋夕節祭相値依前例只行秋享祝文中以節祭相値之意措辭添入事分付何如傳曰允
정조 14년
柳文養以兵曹言啓曰明日景慕宮展拜時守宮及侍衛不可不備員參判洪文泳社稷大祭隷儀進參議李師濂侍衛進參知移差無守宮之員參知未差之代令該曹以在京無故人口傳差出待下批仍卽牌招以爲進參之地何如傳曰允
정조 14년
吏曹口傳政事以金履翼爲兵曹參知
정조 14년
柳文養以義禁府言啓曰明日七日製時本府都事皆爲赴擧武都事一員本府入直而當直入直都事公事回公都事集春門月覲門通化門靑陽門禁亂都事無以推移假都事六員令該曹口傳擇差以爲分排之地何如傳曰允
정조 14년
柳文養以義禁府言啓曰慶尙監司李祖源狀啓據刑曹粘目內尙州前牧使吳在文移本府處之事允下矣吳在文今方待命拿囚之意敢啓傳曰知道
정조 14년
義禁府啓目尙州前牧使吳在文原情云云問目內辭緣泛稱遲晩刑推得情何如判付啓一邊減糴一邊加分寧有如許所爲其所駭惡奚異於定州李潤國之貸用還徵未分給之鄕淺乎定州猶令詳査尙州不可斑駁兺不喩觀於爰辭數爻與事實或不無差異不問則已當初狀聞何不詳細論列以此爰辭謄關該道如前除良無拘顔私使之更卽據實狀聞後稟處爲良如敎
정조 14년
知義禁具㢞疏曰伏以臣父日前新除判金吾臣之所帶知義禁之任自在應遞之科玆敢略具短疏仰瀆崇聽伏乞亟命該曹照例遞改不勝幸甚答曰省疏具悉卿父旣居長席卿之次堂之任依疏請許施
정조 14년
庚戌八月初五日卯時上御熙政堂藥房入診大臣備局堂上同爲引見入侍時提調李𡊠副提調徐瀅修記事官徐有聞記注官白慶楷金鳳顯右副承旨尹行任假注書趙台榮事變假注書李重蓮左議政蔡濟恭行左參贊金華鎭行司直鄭昌順行戶曹判書鄭民始行副司直金文淳鄭好仁禮曹判書李秉模刑曹判書趙鼎鎭行訓鍊都正徐有大行副司直洪秀輔柳戇金持默李漢豐正言尹悌東修撰李貞運醫官金光國李翊臣金順行周命新李敬培以次進伏訖濟恭曰近日朝晝異候此時聖體若何上曰一樣矣濟恭曰王大妃殿調攝中氣候若何上曰益臻差復矣濟恭曰元子宮氣候何如上曰連爲好過矣濟恭曰昨日安胎使已爲平安發行事事慶幸益切蹈忭矣𡊠曰昨日王大妃殿湯劑進御後諸節若何上曰暑症漸臻差減滯候姑未快復使醫官議定當進湯劑可也命新等進奏曰六和湯前方中加人蔘三分更爲進御恐好矣命書榻敎曰王大妃殿進御加味六和湯前方中人蔘加三分一貼煎入出榻敎濟恭曰今日卽賓廳日次雖無廟謨之緊關亦有仰懇之不已者敢此來會矣前者僚相備位故臣不過隨行逐隊苟充而已不幸右相又已遭故臣獨餘在臣於是尤益憂懼不知所出矣臣本鹵莽蔑劣世務廟猷全不曉解以此情蹤何敢冒居於此任乎臣之一身雖不足暇恤將於國事何哉首相右相亟卜不日以幸國事是臣區區之望也上曰予亦非不念及於鼎席之未備而古語曰官不必備惟人是官雖庶官尙如是愼簡況此任乎見今原任皆是老病至於新卜尤難其人矣且卿於邇來雖有右相無異獨賢則今豈以獨相有何難便之端乎濟恭曰古人有言曰才不借於異代祖宗朝名碩賢輔今日何以得來乎一代之人蓋可做一代之事選於其中以畀其位恐合事宜矣上曰元任俱至年老是甚悶然矣濟恭曰凡廷臣立朝三四十年始乃入閣入閣而年老事勢誠然矣且宋朝規例非老成不得拜相故寇萊公至有食地黃之擧老成後拜相之規非但信美蓋摠已之任寬緩是貴若求寬緩老成是也上曰鼎席固難必備而卿在此任可謂一夔足矣濟恭曰夔然後足非夔而豈可謂之足乎況臣本以無似猥蒙寵擢至登此席恒切愧懼至如足之一字尤豈萬萬可當乎且臣暗昧於事務羇糜於世路而至若細故小節尤所全昧矣上曰蓋大臣知大體而已何必細務爲哉且涉世已久承佐有人至如時俗細故寧不知之乎濟恭曰向伏承左相時體難矣之敎臣於是一以仕宦稍久學習時流果有合於行世爲喜一以屢經風波閱歷憂患恐有失其本性爲歎矣上曰第卿之所病在廟薦不卽擧行之致此何必持難乎前者雖或以右相之異議有所以也日後則毋循此例可也濟恭曰廟薦卽至難之事矣大臣權柄只在廟薦臣於此實有循墻之願矣上曰大臣之權大臣何可避乎卿之所辭誠過矣濟恭曰從古人臣最所畏者卽此一字非但洪範所載害家貽國而已就見史冊則皆以此一字以至殞身覆家此箇事理人非不知而庸人之猶好權字者所言人不得違咈所欲衆必爲順旨故也此皆從慾之志終乃取禍之事豈不澟然乎上曰次對爲之也濟恭曰卽見全羅右水使卞至健報備局者則枚擧古群山僉使李尙履牒報以爲分操節目中山南山北習操時各項形止狀啓使之合度封進而參互事勢則五百餘里候風往來之地欲待所報合度封啓則稽滯生事勢所難免本營行操狀次第先封山北行操狀隨其報來鱗次馳啓似甚便好爲辭矣事勢之掣礙誠如所報依報辭南北習操形止狀聞鱗次封發之意分付何如上曰依爲之出擧條濟恭曰卽見黃海監司李時秀報本司辭緣則以爲本道各邑鎭支放浩多故若有加下之邑則例以有裕邑穀物從便移劃而見今金川龍媒驛岱等邑鎭管餉穀俱爲加下目下支放束手沒策就有裕邑鎭留庫中不可不區劃而新頒定式之下不敢擅便區劃數爻後錄牒報云矣移有餘補不足自是各邑鎭不可已之事而不得擅自來去旣有新頒定式則道臣之以此論報固其宜也依後錄竝許移劃何如上曰依爲之出擧條濟恭曰頃因長湍民人禹沈孫上言本府上下道兩面田畓之浦落無形者令地方官躬行踏驗査櫛報來後稟處之意覆啓分付矣卽見京畿監司金思穆所報則枚擧長湍府使牒呈以爲以沿江之地水失其道一望長坪盡是碧海雖有如干泥生亦一江岸地又瀉鹵則其所起墾初非可論而且以浦落言之果皆全棄而一向徵稅稱冤固然浦落陳荒結數修成冊牒報矣浦落陳荒旣如此則在聖世若保之政不當使有白徵之冤而但一番永頉之後設或有漸次復舊漸次起墾之時決無更入王稅之理道臣與本官知悉此意每年災結區劃時本邑則以此數別爲加劃於元災之外俾絶勒稅之患似好下詢有司以處何如上曰戶判陳奏可也民始曰永災之一番頉下泥生新起絶不報來元摠之大縮陳頉之漸多良以此也有難遽爾許施依大臣所奏道臣邑宰相議從便處之似好矣上曰依爲之出擧條濟恭曰近來士習不古於設場前一日如賦疑義等篇預搆不東不西非甲非乙無着落之語預書於試券而綴文處或不書七八字及其題出以題中眼目字塡書於不書處云臣常爲之憂歎今番終場日聞儒生輩所傳則昔之數三行預書者今則爲十餘行昔之間或有之者今則爲到處皆然其習之駭惡固無論今時場屋之人他日廟堂之須而此等之事恬不知愧惟以早呈詭遇爲妙計事之寒心孰過於此惡習傳染八方無不效尤自今以後嚴立禁防儒生輩無論初終場若有下端預搆預書而見發於考席則該儒生勿限年充軍試官若不能照察而見發於聽聞則該試官勘以重律以嚴科場事體斷不可已矣上曰依爲之出擧條民始曰日前守禦使鄭昌順以同文彙考續刊物力令戶曹磨鍊以給事筵稟蒙允矣容入物力雖甚不多而取考初刊時前例則紙地以校書館遺在取用物力則以經費之難於取用別爲請得賑廳錢以用矣前例旣如此今番亦以賑廳錢取用此後每式年續刊時依此例擧行何如上曰依爲之出擧條鼎鎭曰本曹重囚等日次及會推自今日擧行事下敎矣會推則堂上備員開坐自是格例而參判未差參議李勉兢在外無以擧行參判未差之代令政院稟旨差出以爲備員擧行之地何如上曰參議許遞與參判未差之代前望單子入之待下批牌招擧行可也出擧條持平鄭㝡行正言李運行追後進伏行任曰臺諫追後登筵而不待政院之微稟史官之偕入徑先入來有關筵體持平鄭㝡行正言李運行竝推考何如上曰依爲之出擧條㝡行運行曰臣等見識魯莽言議巽軟本不合於淸朝耳目之任而猥蒙特恩獲叨見職適當賓對有命不敢爲飾讓之計章皇出肅矣妄謂恩命已謝兩司俱當入侍故不待史官率爾登筵致有承宣請推之擧臣等以此情踪其何敢一刻晏然於臺次乎請命遞斥臣等之職上曰不稟徑入雖緣生疎有關筵體依啓悌東曰請爲奴罪人金壽賢河翼龍竝令王府設鞫得情夬正王法上曰不允悌東曰請金甲島爲奴罪人克觀古今島爲奴罪人克泰更令王府嚴鞫得情夬正王法上曰不允悌東曰請逆賊尙魯亟施孥戮之典上曰不允命書傳敎曰七日製明日爲之處所當於春塘臺設行擧子入場由集春月覲通化門爲之事預爲分付上曰藝文提學鄭民始許遞前望單子入之待下批牌招察任出榻敎命書傳敎曰政官牌招開政命退諸臣以次退出
정조 14년
庚戌八月初五日未時上御重熙堂左承旨入侍時行左承旨李祖承假注書趙台榮記注官白慶楷金鳳顯以次進伏訖上命書傳敎曰明日當由逌瞻門展拜該房知悉又命書傳敎曰七日製命下弘文提學待開門牌招藝文提學內閣提學一體牌招又命書傳敎曰右副承旨許遞前望單子入之待下批牌招察任命退承史以次退出
정조 14년
柳文養啓曰大司憲尹尙東執義申禹相持平洪克浩牌招啓辭未下掌令閔彝顯任長源在外持平一員未差監察茶時之意敢啓傳曰知道
정조 14년
徐鼎修啓曰禁衛營將官來言今日本營軍兵日次私習云矣敢啓傳曰後日次爲之
정조 14년
徐鼎修啓曰御營廳將官來言今日本廳軍兵日次私習云矣敢啓傳曰後日次爲之
정조 14년
李益運啓曰藝文提學洪良浩牌不進推考傳旨今方捧入而七夕製命下之後如是違牌事甚未安更卽牌招何如傳曰允
정조 14년
李益運啓曰玉堂上下番俱空事甚未安應敎鄭萬始副校理李殷模金翰東修撰林道浩副修撰李普天尹序東竝卽牌招以爲推移入直之地何如傳曰允
정조 14년
柳文養啓曰應敎鄭萬始副校理李殷模金翰東修撰林道浩副修撰李普天尹序東牌不進罷職傳旨今方捧入而校理李晴在外修撰李錫夏傳旨未下玉堂上下番俱空已至經宿事甚未安未差之代政官牌招開政差出待下批牌招入直何如傳曰允
정조 14년
李祖承啓曰吏曹判書洪良浩參議曺允大牌不進推考傳旨及罷職傳旨今方捧入而開政命下之後如是違牌不卽擧行事甚未安判書更爲牌招何如傳曰允
정조 14년
以吏曹參議曺允大牌不進罷職傳旨傳于李祖承曰只推
정조 14년
以刑曹啓目罪人河召史旣已承款依例結案取招後稟處事傳于徐瀅修曰原其本事必無欲殺之心然其結果焉逭償死之律致死者東根卽迷劣漢子犯手之河女卽根愎賤物劣漢無妄愎物致憾納汚之不足至於投石石之撞觸轉成殺死大抵殺死之事多在足踢杖毆否則又或有石打刃刺而投以戕命卽前此殺獄之所未見蓋投之爲云與踢與毆與打與刺之有心傷害異焉古人文字投字多用於好處臣於君投匭妻於夫投之以無非相好之義義自字義伊然此足爲反鑑於此獄之資若使河女眞有欲殺之心踢亦可毆亦可打亦可刺亦可何必爲擬之不必準向之不必中之擧乎哉投石爲渠死案亦爲渠生階投而曰用意決知非審恤之政此而斷之以償死互律者大小可屢飭卿於速捧輸款出於重人命也欲傅輕之徵意已在於最初判付値今曠蕩之會須卽酌效河女嚴刑後上
정조 14년
徐鼎修以訓鍊都監言啓曰今八月初六日春塘臺七日製試取時因兵曹節目金虎門軍九十五名哨官洪章煥銅龍門九十五名把摠李東弼哨官鄭潤玉廣智營軍四十五名哨官朴瓊率領設布帳外排立出番軍一百名通化門月覲門明光門靑陽門將校一人式率領分把雜人各別嚴禁而竝待標信擧行依定式北營標下軍三十名除標信除出別將具世勣把摠金致五率領集春門外把守事畢後各還直所之意敢啓傳曰知道
정조 14년
徐鼎修以禁衛營言啓曰今八月初六日春塘臺七日製試取時依兵曹節目弘化門入直鄕軍九十二名內除營直五名元入直哨官丁運泰率領仍直其餘軍兵出番哨官呂文永率領排立於布帳外西營入直鄕軍四十名新營入直鄕軍三十七名內各除營直五名其餘軍兵各該將官率領排立於布帳外而弘化門西營兩處入直將官軍兵等竝待標信擧行而事畢後還入直之意敢啓傳曰知道
정조 14년
徐鼎修以御營廳言啓曰今八月初六日春塘臺七日製試取時依兵曹節目東營入直軍五十八名集春營入直軍五十名新營入直軍一哨各留五名竝除出領軍千摠李永秀把摠林擎翰入直哨官崔鳳興宋哲文率領設布帳外排立而東營集春營入直軍則待標信出用事畢後各還本處入直之意敢啓傳曰知道
정조 14년
徐鼎修以御營廳言啓曰今八月初六日景慕宮展拜時依兵曹節目集春營入直軍五十名新營入直千把曺命喆領赴于訓鍊都監都領陣該入直哨官宋哲文率該哨標下軍七名仍爲入直東營入直軍三十名除出入直把摠安思烈率領宮大門外把守而竝待標信出用解嚴後各還本處入直之意敢啓傳曰知道
정조 14년
庚戌八月初六日卯時上詣景慕宮展拜入侍時行都承旨李致中行左承旨徐鼎修行右承旨李祖承左副承旨李益運右副承旨徐瀅修同副承旨柳文養記事官徐有聞假注書趙台榮記注官白慶楷金鳳顯一提學鄭民始檢校直提學李秉模金憙檢校直閣鄭東浚鄭大容以次隨駕上具翼善冠衮龍袍乘輿出協陽門由建陽門出弘化門由逌瞻門詣齋室出東狹門詣板位行再拜禮入廟內奉審還御齋室上曰七夕製當親臨命官左相爲之讀券官文任及內閣直提學大司成爲之對讀官入直兵郞及抄啓文臣爲之出駕前下敎上出西狹門乘輿出逌覲門由月覲門詣春塘臺降輿陞座敎曰集春月覲通化三門竝開儒生使之入場可也文養承命分付少頃引儀唱試官以下入就位行四拜禮試官蔡濟恭鄭民始李秉模金憙鄭大容沈煥之朴宗正李顯道韓興裕朴崙壽丁若鏞鄭晩錫張錫胤兪漢㝢沈奎魯沈象奎金羲淳尹寅基沈能迪安廷善李東冕李福潤入就位行三字缺以次進伏訖濟恭曰勞動旣多聖體若何上曰一樣矣命秉模書表題命民始書賦題仍命懸題訖上曰科次當於便殿爲之試官捧券來待於協陽門可也上乘輿出靑陽門上曰當該禁亂都事拿處出駕前下敎駕由建陽門入協陽門還內諸臣以次退出
정조 14년
庚戌八月初六日午時上御熙政堂科次入侍時左副承旨李益運右副承旨徐瀅修假注書趙台榮記注官白慶楷金鳳顯考官蔡濟恭鄭民始李秉模金憙鄭大容對讀官沈煥之朴宗正李顯道韓興裕朴崙壽丁若鏞沈奎魯鄭晩錫張錫胤兪漢㝢沈象奎金羲淳尹寅基沈能迪安廷善李東冕李福潤以次進伏訖上曰王大妃殿進御加味六和湯依前方一貼煎入出榻敎上曰收券爲幾張乎益運曰表爲千餘張賦爲四千餘張矣上曰考官以爲分考可也濟恭等以次分考上曰今日雖未出榜必須詳細考試也分考至表千張賦四百張上曰夜至深更未考軸封置待明朝畢考可也命退諸臣以次退出
정조 14년
行都承旨李致中坐行左承旨徐鼎修坐行右承旨李祖承坐左副承旨李益運坐右副承旨徐瀅修坐直同副承旨柳文養坐直注書徐有聞仕直一員未差假注書趙台榮仕事變假注書未差
정조 14년
柳文養啓曰禁衛營將官來言今日本營軍兵日次私習云矣敢啓傳曰知道
정조 14년
徐瀅修啓曰大司憲尹尙東執義申禹相持平洪克浩牌招啓辭未下掌令閔彝顯任長源俱在外持平一員未差監察茶時之意敢啓傳曰知道
정조 14년
徐鼎修啓曰來十一日朝參日次矣敢稟傳曰停
정조 14년
景慕宮提調前望單子入之鄭昌順落點
정조 14년
以應敎鄭萬始副校理李殷模金翰東修撰林道浩副修撰李普天尹序東牌不進罷職傳旨傳于徐瀅修曰只推
정조 14년
以修撰李錫夏牌不進罷職傳旨傳于徐瀅修曰只推
정조 14년
徐瀅修啓曰玉堂上下番俱空事甚未安應敎鄭萬始副校理李殷模金翰東修撰林道浩李錫夏副修撰李普天尹序東旣有只推之命竝卽牌招以爲推移入直之地何如傳曰允
정조 14년
柳文養啓曰事變假注書李重蓮身病猝重勢難察任今姑改差何如傳曰允
정조 14년
傳于李祖承曰前灣尹李頤祥臺職許遞留待
정조 14년
以禁亂假都事尹範會拿處傳旨傳于柳文養曰分揀
정조 14년
以全羅監司尹蓍東狀啓南原等邑應資老人開錄事傳于徐瀅修曰口傳下批
정조 14년
以忠淸監司鄭存中啓本道內各邑應資老人職役姓名開坐事傳于徐瀅修曰口傳下批
정조 14년
兵曹口傳政事以金鼎相爲同知
정조 14년
柳文養以都摠府言啓曰入直軍兵等中日習射事標信啓請允下矣宗廟永禧殿景慕宮秋奉審相値不得爲之之意敢啓傳曰知道
정조 14년
刑曹啓目粘連御寶僞造罪人僧泄容終始抵賴之狀萬萬兇頑更加各別嚴刑期於取服何如判付啓誠如秋官跋辭退仕奸吏間多犯科至於山僧之作此罪可謂前所未聞雖以聖王曰宥之德實難容議於其間然許久在囚日次訊推徒煩酬應之資亦豈不可痛泄容身乙下送寺在地方該道監營令道伯親執嚴刑別出意見反覆究覈得情以聞爲良如敎
정조 14년
刑曹啓目粘連僞造御寶假作紅牌罪人閔師錥一向抵賴終不吐實者萬萬凶獰更加各別嚴刑期於得情何如判付啓共謀者多人而造謀者卽渠且渠所爲節節獰悖僞造御寶因何限而如渠之痛惡情狀曾所未見況麥浪無形跡之李德咸公然吐出要作渠圖生之計尤豈不絶悖乎如許頑漢不可以正犯之推諉有所容議於闊狹而僞造御寶之類印篆不分明者當宥篆跡之非木非匏非瓦非蜜而以菁根刻出者亦當用當律乎菁根卽生蔬決無久不朽傷之理然則何以捉贓若無贓則又有違於受敎此一款卽爲盤問於渠處仍又詳考成獄文案論理回粘爲良如敎
정조 14년
刑曹啓目粘罪人鄭盤奉更加各別嚴刑期於取服何如判付啓至迷至劣者卽正犯盤奉是置欲奸渠妻之說若早發於初檢供招則獄官持難之論豈從而出乎勿論打之由於錢由於潛奸倂行手勢者非渠一人而金聖渭不喩金就聲一人外姑未捧供且就聲之供亦不分明若待在逃金光得之就捕渠將㾘死於獄中而後已兺不喩渠妻所供亦言黃哥之欲奸女人偏性素多羞澁情雖急於爲夫揆以常情寧忍以不欲奸而曰欲奸乎聞於前判堂金文淳之言厥女之面貌優於免麤云爾則與盤奉招之云云爾有暗令藉令欲奸二字皆出盤奉夫妻圖生之計無足爲此獄之輕重逃在未捉之前獄體未具未具之獄連加訊推豈非無於法之法乎法者天下平也値今赦令先講平允之義實令王政盤奉嚴刑放送爲良如敎
정조 14년
刑曹啓目粘罪人朴聖樑更加各別嚴刑期於得情何如判付啓一犯當誅況屢犯一度當死況百度乎赦自赦法自法此等之漢日次訊推徒煩例判之酬應其可曰國有法乎後日次段除尋常嚴刑仍捧直招以聞若復依舊例推又請例判則如許法曹將焉用哉卿等難免重勘以此知悉惕念嚴覈而如捧直招以如格照律之意措辭回粘爲良如敎
정조 14년
刑曹啓目粘罪人奴鐵金更加各別嚴刑期於得情何如判付啓兄弟雖曰共犯用律家長當之況屍親招內鐵金踢胸腹五卜又一踢云而屍帳中痕損在於胸腹則一踢之五卜自當爲干犯此獄元犯非鐵金而何然鐵金之踢或歇於五卜是隱喩難測者獄情且以問病一事言之初問不言被打只云疽病過四日再問也又不言被打只云鬱氣及其三往問也强言被打其設太不分明屍親亦人耳爲夫問病諱其所祟豈非常情之外乎正犯死中求生之設雖不必取信而常時浮黃云云發於最初供招與屍親問病時云云如相密約此亦難解之一端無論如此如彼九月金生時果有宿病則鐵金之犯手無異梨落於烏飛之際卿等卽爲詳査回啓爲旀且以五卜言之苟有人心理宜爭死而竝與打踢而一直發明五卜之罪殆有浮於鐵金爲弟而不救渠兄死如許化外惡漢可謂殺無惜五卜段卽爲捉來其凶獰情狀嚴覈得情以聞爲良如敎
정조 14년
刑曹啓目粘罪人吳孫興更加嚴刑期於輸情何如判付啓殺獄之中如許無論之漢曾所未聞如彼其有欲生之心則初不犯手可也犯手何意被髮何意更良箇箇各別嚴刑期於得情以重論常爲良如敎
정조 14년
刑曹啓目粘罪人林枝郁更加各別嚴刑期於得情何如判付啓此獄段自初非不念枝郁之柔拙而貧富强弱之間另念扶抑之政乙仍于他餘原恕之端姑不槪及於前此判辭大抵順乭之死由於敢冬之移憤猛打揆以事勢情理容或無怪打之寧忍有殺心而常漢憤頭不顧事與理此所以每在然款之科必欲傅輕今因曠蕩之會豈可一向訊推枝郁身嚴刑一次放送爲良如敎
정조 14년
徐瀅修以刑曹言啓曰依判付殺獄罪人鄭盤奉林枝郁河召史等各嚴刑一次後放送御寶僞造罪人僧泄訓本是原春道鐵原府深圓寺僧云卽爲押送該道使之嚴覈得情以聞事發關分付之意敢啓傳曰知道